Escola El Rodonell: de gener 2013\nUn dia a la tarda tercer i quart vam fer una sortida al bosc. Vam agafar l'estoig i el bloc i vam dibuixar una planta, arbust,arbre,planta espinosa ... Quan vam acabar de pintar-lo i dibuxar-la vam fer-ne una descripció. Vam recollir un tall de fulla .Després, de tornada a l'escola, vam buscar informació a l'ordinador i vam fer un text. Jo vaig triar el pinastre. Helvia\nun dia a la tarda, tercer i quart vam anar al bosc a dibuixar una planta o un arbust i en vam fer una descripció. Vam recollir una fulla de la planta que vam dibuixar.De tornada a l'escola vam buscar informació a l'ordinador i vam fer un petit text. Jo vaig escollir un arbust que es deia romaní. POL\nUn dia a la tarda 3r i 4t vam anar al bosc.Vam arribar allà cadascú va dibuixar una planta,arbust o arbre i vam fer-ne una descripció. De tornada a l'escola vam buscar informació a l'ordinador i vam fer un text. Jo vaig triar el pi blanc. Roger\nPublicat per rodonellmitja a 10:39 Cap comentari:\nLogo projecte Ciència\nCom ja sabeu aquest trimestre tota l'escola treballarem el Projecte de la Ciència, en una reunió de delegats es va escollir el Logo que ens acompanyarà al llarg de tot el projecte. Aquí el teniu.\nDe Logo Projecte Ciència\nPublicat per rodonellmitja a 15:40 Cap comentari:\nEtiquetes de comentaris: Projecte Ciència\nProjecte "La Ciència"\nAquest segon trimestre tots els alumnes de l’escola treballarem la ciència. Per inagurar el projecte dijous passat va venir en Josep Pascual, el meteoròleg de L’Estartit,que molt sovint surt a l’espai del temps de TV3. Ens va explicar invents que ell feia de petit per recollir dades, registres antics i actuals, fotografies curioses…etc.\nDesprès de mirar els resultats de l´enquesta podem veure que a la majoria dels nens i nenes de quart els agrada jugar amb els amics a l'hora del pati. A gairebé tots els hi agradaria estar més temps al pati. Els jocs que els hi agrada jugar depenen del dia i de la proposta dels amics.També diuen que no s`avorreixen mai.\nAlguns que s'avorrien s'han inventat jocs per més d'una persona, però n'hi ha alguns que no se n'han inventat cap. El 50% tenen ganes d'inventar-se'n algun per tal de proposar-lo als amics.\nDesprés de llegir els resultats de les enquestes veiem que l' esport més triat a la nostra classe és el futbol, en segon lloc el ballet i alguns fan bàsquet. La majoria dels alumnes creuen que fer esport és molt important. Prefereixen fer esport en grup. A tots els agrada molt fer esport i el 70% en practiquen. Molts alumnes fan esport per passar-s'ho bè. Per últim, gairebè tots pensen que els esports són els mateixos per a nens i per a nenes.\nQuan hem mirat el resultat de l'enquesta dels animals domèstics hem vist que a la classe de 4t...tothom té animals a casa menys una persona que segons diu li agradaria tenir-ne. Molta gent té gossos,felins i altres animals. Quasi tothom té més de 5 animals peró n' hi ha que en tenen 4 o 5.Tothom que no té animals domèstics li agradaria tenir-ne.La majoria diu que se'n cuida ell/a, però la mare també els ajuda. Tots consideren que tenen els animals ben cuidats. A tots se'ls ha mort algun animal.Quasi totes les famílies treuen els animals a passejar.\nSaüc i Éric\nDesprés de mirar els resultats de l'enquesta hem vist que a tota la classe li agrada anar a l'escola. L'assignatura preferida dels alumnes de 4t és la E.F. La professora més votada ha\nsigut la Margarita. A tots els alumnes de 4t els agrada aquesta escola. El 60% de la classe diu que li agradaria fer més hores d'escola. El dia preferit dels alumnes és dimecres. A la majoria\nels agraden els seus companys depenent del seu comportament. Tots han dit que no volen\ncanviar d'escola. La tutora a tothom li agrada.\nNúria i Ismael.\nEnquesta sobre els animals domèstics\nEnquesta de l'escola (Ismael i Núria)\nEnquesta del pati (Oriol i Marc)\nEnquesta sobre el menjar (Júlia i Cloe)\nPublicat per rodonellmitja a 10:49 Cap comentari:\nEnquesta dels esports (Martina i Joan)\nDins de l'àrea de Medi estem estudiant les diferents classes de comarques del nostre territori.\nComarques muntanya from irac\nComarques interior from irac\nComarques costa from irac\nPublicat per rodonellmitja a 17:34 Cap comentari:\nEtiquetes de comentaris: comarques, curs 2012-2013, medi social


Data: 07/09/20 22:59\nHola! em podríeu aclarir que es agradar, enamorar i q una persona m'atraigui? M'agradaria que em diguessiu "simptomes" i coses q passen. Pk no se si menamoro de la gent o es purament atracció. Moltes gràcies :-)<3\nData: 14/09/2020 09:55\nSegurament podríem fer aquesta distinció:\n- Atracció - Quan tens ganes d'apropar-te a algú. Hi pot haver atracció sexual, intel·lectual, platònica... Simplement veus una persona i sents que el teu cos reacciona. Podríem dir que és una reacció física.\n- Agradar - Aquesta sensació té més a veure amb la seva manera de ser (o com tu t'imagines que és). Si observes aquesta persona i veus com tracta als altres et pots fer una idea de la seva manera de ser. I aquí pots decidir si l'atracció que senties era només atracció o si aquesta persona també t'agrada.\n- Enamorar - Seria un grau més en la intensitat romàntica. Apareix quan coneixes la persona, quan tens més ganes d'estar a prop seu (no només en l'àmbit sexual), sinó també a nivell de companyia, quan tens ganes d'ajudar-la i cuidar-la. També pots tenir símptomes físics com perdre la gana, i tenir problemes de concentració, perquè tot et recorda a aquesta persona. A vegades es pot tractar d'un enamorament platònic (ens enamorem de la imatge que nosaltres mateixos ens hem fet d'aquesta persona).\nEsperem haver-te resolt els dubtes ;)


tallers archivos - Cerdanyola al dia\nRedacció3 de novembre de 2021\nTallers d’autoprotecció, suport vital bàsic i DEA\nDurant el mes de novembre, des del Servei de Promoció de la Salut, s’oferiran dos Tallers d’autoprotecció, suport vital bàsic i DEA oberts a la ciutadania en format presencial, amb la col·laboració de la Diputació de Barcelona. Concretament, els tallers tindran lloc el 6 de novembre (de 9:30 a 13:30 h, a l’Escola Xarau. Inscripcions […]\nRedacció22 de setembre de 2021\nTallers de risoteràpia, d’informàtica, de memòria, d’arteràpia, de ioga i de relaxació, entre d’altres, formen part de la programació de La Tardor és Gran, que també inclou una àmplia oferta d’activitats organitzades per la Creu Roja Cerdanyola-Ripollet-Montcada. L’Ajuntament de Cerdanyola, a través del seu Programa de Gent Gran Activa, ha confeccionat un programa d’activitats de […]\nTres setmanes amb activitats per a joves d’entre 17 i 29 anys\nEl programa Nits d’Estiu Jove, impulsat per l’Ajuntament de Cerdanyola, finalment se celebrarà enguany per primera vegada després que l’any passat se suspengués la seva estrena per la pandèmia. La programació per a joves d’entre 17 i 29 anys es divideix en tres àmbits -Gastronomia, Coneixement i Espectacles- i tindrà lloc durant tres setmanes de […]\nL’Escola d’Arts de l’Ateneu proposa un estiu creatiu per a infants i adults. Les inscripcions ja es poden tramitar a l’Oficina d’Atenció Ciutadana o telemàticament. En totes les activitats s’aplicaran les mesures antiCOVID que dictin les autoritats sanitàries. INFANTS En el cas de les menudes i els menuts se’ls proposa integrar-se al PLANET.ART. Es tracta […]\nComencen de nou els tallers per a la gent gran activa\nEls tallers se centraran en activitats de memòria, de benestar personal i d’aprenentatge de noves tecnologies. Arran de l’increment de la demanda, enguany s’ha ampliat el nombre de cursos ofertats a la ciutadania. Els diferents tallers es faran amb caràcter setmanals i començaran de forma on-line, fins que la situació sanitària ho permeti fer de […]


L'emoció del teatre polític i la memòria col·lectiva\nJUAN CARLOS OLIVARES 03/11/2012 00:00\n260x366 Guillermo Calderón proposa a Villa un debat sobre el dolor col·lectiu. / VALENTINO SALDIVAR Guillermo Calderón proposa a Villa un debat sobre el dolor col·lectiu. / VALENTINO SALDIVAR\nAixí, gairebé sense proposar-s'ho, Temporada Alta ha obert en la seva programació una secció sense títol dedicada al teatre de la memòria col·lectiva. Aquesta dramatúrgia de la consciència crítica l'any passat va estar representada pels mexicans Lagartijas Tiradas al Sol i l'espectacle El rumor del incendio (teatre-document sobre la repressió dels moviments estudiantils), i en aquesta edició va a càrrec del xilè Guillermo Calderón i el seu doble programa Villa + Discurso . Mèxic i Xile, dos exemples de societats que són capaces d'assumir la part incòmoda de la seva història i traslladar-la al debat públic a través del teatre. Aquí encara discutim si realment existeix una cosa anomenada memòria històrica, sense que els creadors i pensadors se sentin interpel·lats. És preferible no distorsionar la tensió superficial de la bassa d'oli.\nLes actrius (Francisca Lewin, Macarena Zamudio i Carla Romero) estan igual de bé als dos textos, amb la mateixa emoció austera aflorant en les seves línies finals, però com a proposta dramàtica és molt més interessant Villa que Discurso . Villa és pura dialèctica -gairebé un exercici universitari de tradició anglosaxona- amb la intel·ligència de deixar les respostes obertes per estimular la reflexió lliure de l'espectador. Potser no hi ha resposta al dilema d'enterrar o monumentalitzar el dolor col·lectiu. Són diferents graus de la necessitat d'imposar la reconciliació per sobre d'altres paràmetres relacionats amb la memòria històrica. L'important és veure que hi ha debat i que és viu. Que els desapareguts, morts, torturats o violats compten en el relat col·lectiu.


LLIBERTATS: (Maragall dimissió) L´únic regidor del PP al Berguedà, plega del partit al no perdonar-li que defensés els Països catalans i el català\n(Maragall dimissió) L´únic regidor del PP al Berguedà, plega del partit al no perdonar-li que defensés els Països catalans i el català\nAquí al Berguedà, no es per falsa modestia, però és que som la pera política. Al PP al Berguedà, fa 2 anys tenia una alcaldia compartida a Vilada amb el PSC-PSOE, i era un home que en debat electoral estava a favor del concert econòmic i de la independència de Catalunya,que fins i tot va anar d´independent a les llistes del PP al Parlament, apunt d´entrar-hi i tot. I en aquestes municipals, ni tan sols l´incombustible regidor del PP, Celestí Ribera, va entrar de regidor a Puig-reig, després que ja no exercís de doctor , professionalment. I a Berga, l´amic de Fraga en caceres a Capolat, en Ramir Ribera va dir que no es presentava i que entrava un home de missa desconegut per la majoria, que era Josep Saña. Va defensar el marc nacional dels Països catalans, va denunciar la persecució del català durant el franquisme, i el poc temps que duia al PP, ja va rebre estirada d´orelles dels seus corrilegionaris a Barcelona i a Madrid. Fins i tot defensava la independència del PP Català de Madrid dels Acebes i Rajoy.I així ha hagut de plegar per coherència ideològica, com ha dit ell mateix.\nEstic consternat, qui entra al PP al Berguedà, si abraça públicament el catalanisme, l´expulsen, així, a nivell institucionalment, a la comarca, a hores d´ara, al Berguedà, ja no pinten res, institucionalment, per la seva deriva neofranquista dels seus dirigents, gens disimilada. Si en d´altres comarques passés el mateix, amb més pes demogràfic,potser s´ho haurien de rumiar i tot.\nAra, com recull aquesta informació ha renunciat al PP, i passa al grup mixt. Des de la distància ideològica, felicitats. Potser el Piqué, davant el recent aterratge de l´equip de campanya de Madrid comandat per Acebes, també hauria de seguir els seus passos com el ex-regidor del PP Berguedà. Passar al grup mixt, i donar una alegria al Parlament de Catalunya i la majoria de la societat catalana , passant els diputats al grup mixt també. S´hi apunta, com en Josep Saña, nou regidor del grup mixt de Berga, senyor Piqué?


À toute épreuve i l’art del llenguatge - Blog Fundació Joan Miró\nPàgines d'À toute épreuve\nA l’Epístola als Pisons el poeta líric i satíric Horaci elabora l’expressió «Ut pictura poesis», que literalment vol dir «com la pintura, així és la poesia» o bé «la poesia és com la pintura». Deixant de banda la intenció d’Horaci —establir que la poesia era com la pintura, per tant, una imitació de la realitat, però a través de l’ús de les paraules—, l’expressió llatina en si mateixa té una connexió atemporal directa amb el pensament de Miró: «Je ne fais aucune différence entre peinture et poésie» (jo no faig cap distinció entre pintura i poesia). D’altra banda, si busquem la paraula poesia al diccionari de l’Institut d’Estudis Catalans, trobem la següent definició: «1 1 f. [LC] [FLL] Art del llenguatge que consisteix a expressar segons un ritme, normalment el del vers, un o diversos temes, una idea, un sentiment, etc., als quals cada poeta vol donar un valor propi i universal alhora». Així doncs, tenint en compte la definició de poesia i l’afirmació de Miró, podem traçar una regla de tres: si la poesia és l’art del llenguatge i Miró no feia cap distinció entre pintura i poesia, es podria afirmar, llavors, que la pintura de Miró també és art del llenguatge.\nEl 1930, el poeta surrealista Paul Éluard, a qui Gala havia abandonat, va elaborar un conjunt de tres poemes («L’Univers-solitude», «Confections» i «Amoureuses») recollits en un llibret sota el títol d’À toute épreuve, editat per Éditions Surréalistes. Consta de setze pàgines, sense cap tipus de complement visual que acompanyi els textos.\nPrimera edició d’À toute épreuve, Éditions Surrealistes\nDe l’À toute épreuve del 1930 a l’À toute épreuve que avui és protagonista de l’exposició Éluard, Cramer, Miró —“À toute épreuve”, més que un llibre hi ha un recorregut de 28 anys, i el que marca la diferència entre ambdues publicacions és el pas de la presència d’un únic autor, el poeta Paul Éluard, a la incorporació de dues persones més, Gérald Cramer (l’editor) i Joan Miró (l’artista-poeta), el ménage a trois perfecte per a una metamorfosi literària.\nSala de l’exposició Éluard, Cramer, Miró —“À toute épreuve”, més que un llibre\nAixí doncs, ens trobem davant d’un llibre transformat, amb una concepció i un resultat que, tot i mantenir els mateixos poemes originals del 1930, han originat un nou llibre que esdevé una experiència per als sentits. I aquest resultat final no ens estranya, ja que Miró, que ja havia tingut en ment fer una col·laboració amb Éluard («[…] podria publicar una col·lecció d’impressions en color, ja siguin gravats o gravats en fusta o litografies, com un llibre o portafolis, amb un poema d’Éluard.»), passa a ser l’ingredient clau, imprescindible, de la metamorfosi.\nMiró era un apassionat de les col·laboracions artístiques, les quals, com més li permetessin jugar amb l’atzar i el seu imaginari, millor. Les col·laboracions eren de tot tipus: literàries, escultòriques, ceràmiques, pictòriques… Per exemple, al cadavre exquis Nude (1926-1927), conservat al MoMA de Nova York, Joan Miró és la segona mà artística després d’Yves Tanguy, seguit de Max Morise i Man Ray. Els cadavres exquis eren un joc surrealista que consistia a elaborar un dibuix a dues o més mans, amb la premissa de doblegar el paper en tants plecs com participants hi hagués i que cap dels autors pogués veure el que el seu predecessor havia dibuixat. Així, el resultat final sempre esdevenia atzarós, imprevisible i, sobretot, surrealista, fruit de l’imaginari de tots i cadascun dels participants en el dibuix. Són assemblages d’imaginaris, en els quals les intervencions pictòriques en un primer moment inconnexes s’uneixen i originen una nova forma final extraordinària. L’imaginari que Joan Miró plasma a Nude conté la voluntat poètica de l’artista, amb la inclusió de paraules acompanyant el dibuix: [Rouge / Jaune / Bleu / Bleu / (comme c’est beau!) / mediterranée / d’ailleurs, / je m’en / fous / atlantique]; un dibuix-poema en concordança amb les peinture-poèmes dels anys vint.\nSense títol “Cadavre Exquis”. The Museum of Modern Art, New York. Adquisició, 1935\nÀ toute épreuve, assemblage d’imaginaris: el d’Éluard, el de Cramer i el de Miró. À toute épreuve, assemblage poètic: de la poesia d’Éluard i de la poesia visual (?) de Miró. El signe d’interrogació no és cap errada. Miró realitzà il·lustracions per als poemes d’Éluard o bé poesia visual a partir dels poemes d’Éluard?\nLes respostes poden ser diverses segons el punt de vista de cadascú, però totes es generen a partir d’un element: experimentar el llibre.\nChristopher Green, a l’estudi que realitza sobre el llibre, planteja la següent pregunta: «[…] és un llibre que s’ha de contemplar abans de ser llegit, o a l’inrevés?». El mateix autor hi dóna resposta reprenent l’anàlisi d’Anne Hyde Greet, en la qual aquesta autora afirmà: «Miró va respondre a la seva manera d’interpretar els poemes, per tant, la lectura és fonamental». Green primerament comenta: «N’hi ha prou amb una simple ullada al llibre per entendre que la mirada pot precedir la lectura, o almenys situar-se en pla d’igualtat». Seguidament afegeix: «[…] Miró no va respondre en essència als poemes d’Éluard, sinó a la tipografia i finalment a la seva pròpia creació d’imatges». I després afirma: «L’apreciació visual pot precedir, de fet, la lectura dels poemes, obrir nous significats i transformar-los». Certament, Miró no només il·lustra els poemes d’Éluard (il·lustració entesa com a ornamentació, decoració, complement en imatge del que s’explica i es redacta amb els versos dels poemes), sinó que la seva intervenció pictòrica dóna lloc a nous poemes, fa que els poemes d’Éluard es transformin en uns altres, un fet constatable si primer es llegeixen els poemes d’Éluard tal com van ser concebuts en el seu origen el 1930 (sense acompanyament d’imatges) i després es llegeixen a l’edició d’À toute épreuve del 1958 realitzada conjuntament amb Cramer i Miró. A les pàgines 76 i 77, els versos es fusionen amb els dibuixos de Miró, un senyal subtil però amb tota la intenció del món que mostra al lector que està llegint poesia escrita i alhora visual.\nMiró interpreta els poemes d’Éluard, se’ls fa seus, els interioritza, els pensa, els sent i els transforma, els transforma en imatges, en poemes visuals que intensifiquen la parla de l’ànima i de la imaginació d’Éluard però alhora també esdevenen la parla de l’ànima i de la imaginació de Miró. Dos imaginaris que es complementen i que, a part de dialogar, esdevenen l’art del llenguatge: són poesia.\n Quint Horaci Flac (65 a. C. Venosa – 8 a. C. Roma).\n Miró, Joan. [Quadern de notes de treball 1941-1942]. Arxiu de la Fundació Joan Miró.\n Entre la publicació del 1930 i la del 1958, hi ha un procés d’elaboració llarg i de moltes fases. L’anàlisi i l’estudi del llibre sencer ha estat una tasca exquisidament realitzada per Christopher Green a la seva darrera publicació: Éluard, Cramer, Miró — “À toute épreuve”, més que un llibre (Miró Documents).\n Green, Christopher. Éluard, Cramer, Miró. “À toute épreuve”, més que un llibre. Barcelona: Fundació Joan Miró (Miró Documents), 2017, p. 59.\n Hyde, Anne. Miró, Éluard, and Cramer: À toute épreuve: A Collaboration Between Artist, Poet, and Publisher. Nova York: George Braziller, 1984.\n «L’Univers-solitude», «Confections» i «Amoureuses» (data de consulta: 28/04/2017).


(S'ha redirigit des de: Manbidj)\nEl juliol de 1218, l'avantguarda del soldà Izz al-Din Kaykaus I de Rüm va envair la Síria del nord i es va acostar a Manbij, que li va obrir les portes; però, mancada de defenses, els seljúcides van haver d'abandonar la posició, que va caure en mans d'al-Malik al-Àfdal, ara emir de Samosata, que hi va nomenar com a governador un dels seus oficials de nom Sarim al-Din Manbidji, que en va restaurar les muralles. Quan es va acostar al-Malik al-Àixraf ibn al-Àdil (successor del seu pare com a degà dels aiubites), Sarim va fer front a les seves tropes, però fou derrotat i va perdre Manbij.\nEl 1228, l'exèrcit de Djalal al-Din Manguberti, el khwarizmshah, va arribar a Manbij, que va ocupar, però se'n va retirar en començar l'hivern. El 1234, al-Malik al-Aziz Muhammad ibn adh-Dhàhir d'Alep va rebre ordre d'al-Kàmil ibn al-Àdil (d'Egipte) de reunir tropes a Manbij per atacar Tell Bashir; així, es van trobar a la plana de Manbij: al-Malik al-Àixraf Musa ibn al-Àdil de Damasc, Ala al-Din Kaykubad I de Rüm, al-Malik al-Mughith ibn al-Qahir d'Homs; al-Malik al-Mudhàffar ibn Sulayman d'Hamat, i al-Malik al-Nàssir Daud (al-Nasir Dawud ibn al-Muazzam) de Kerak, sota el comandament suprem d'al-Malik al-Muazzam Turan Shah, cosí del príncep d'Alep.\nObtingut de «https://ca.wikipedia.org/w/index.php?title=Manbij&oldid=24282620»\nLa pàgina va ser modificada per darrera vegada el 27 jul 2020 a les 01:52.


La Fiscalia ordena a Mossos, Policia Nacional i Guàrdia Civil que requisin urnes i paperetes - Diari de Girona\nLa Fiscalia ordena a Mossos, Policia Nacional i Guàrdia Civil que requisin urnes i paperetes\nEl TSJC admet a tràmit les querelles dels fiscals de Catalunya contra el Govern i la Mesa per desobediència, prevaricació i malversació, un últim delicte que implica penes de presó · El fiscal general demana tancar el web de l'1-O i fiances al Govern\nefe / acn / ddg 09.09.2017 | 07:33\nEl fiscal general de l´Estat, José Manuel Maza, dijous passat. efe\nEl fiscal general de l'Estat, José Manuel Maza, va dictar un ofici en el qual ordena als màxims responsables dels Mossos d'Esquadra, la Guàrdia Civil i la Policia Nacionalque, en el marc de les seves funcions de policia judicial, elaborin atestats en «qualsevol actuació d'autoritats, funcionaris públics o de particulars» dirigida a «l'organització del referèndum», i que intervinguin «els efectes del delicte»: urnes, paperetes o altres materials. Maza va remetre els escrits al fiscal superior de Catalunya i als quatre fiscals en cap provincials.\nEn l'ofici, el fiscal fa un repàs dels pronunciaments dels últims mesos del Tribunal Constitucional (TC), i conclou que «la falta de competència» de Catalunya per «convocar consultes, fins i no tot no referendàries, que tractin sobre qüestions que afecten l'ordre constituït i al fonament mateix de l'ordre constitucional, és un notori i, indubtablement, de coneixement indiscutible per part de tots aquells que tenen alguna responsabilitat pública». Per això, «queda fora de tot dubte la il·legalitat de qualsevol acte dirigit a la celebració del referèndum», afirma.\nA més, Maza afegeix que «la notorietat de la prohibició» dels actes relacionats amb el referèndum fa que qualsevol conducta d'autoritats, funcionaris públics o particulars dirigida a aquest fi pugui ser constitutiva dels delictes de desobediència, prevaricació i malversació de fons públics.\nL'ofici inclou que tant el fiscal superior de Catalunya com els provincials remetran instruccions particulars en el mateix sentit «si tenen coneixement de qualsevol acte concret» a la demarcació «dirigida a l'organització» de l'1-O.\nEn paralel, la Fiscalia va demanar el tancament dels webs a través de les quals s'està impulsant i donant «una aparença de cobertura legal» al referèndum i que imposin fiances si és necessari als membres del Govern per assegurar les seves responsabilitats pecuniàries. També reclama que s'adverteixi als alcaldes i a tots els mitjans de comunicació públics i privats perquè no insereixin publicitat o propaganda sobre l'1-O.\nLes dues querelles de la fiscalia\nD'altra banda, la Sala d'Admissió del Tribunal Superior de Justícia de Catalunya (TSJC) va admetre a tràmit les dues querelles presentades per la Fiscalia Superior de Catalunya contra tots els membres del Govern i cinc dels set membres de la Mesa del Parlament per la convocatòria de l'1-O.\nUna de les querelles va dirigida contra el president Carles Puigdemont i la resta del Govern per desobediència, prevaricació i malversació, un últim delicte aquest que implica penes de presó, per entendre que el Govern fa un «ús il·legal de fons públics» amb el referèndum. A la querella, la Fiscalia justifica la inclusió del delicte de malversació de cabals públics perquè el Govern posa en marxa un procediment, el referèndum, «que generarà un important despesa pública» i i amb la seva actuació possibiliten «portara terme un acte» que és «constitutiu de delicte». Quant al delicte de prevaricació, acusa el Govern de pretendre l'«oberta i deliberada derogació» de la Constitució. Respecte al delicte de desobediència, el fiscal recorda que han estat «especialment advertits» del deure «d'impedir o paralitzar qualsevol iniciativa que suposés ignorar o eludir els mandats» del Constitucional.\nLa segona querella va contra la presidenta el Parlament, Carme Forcadell, i els quatre membres de la Mesa que van votar admetre les lleis de ruptura «per la seva contumaç i obstinada voluntat d'incomplir els mandats constitucionals». Els atribueix «desobediència greu comesa per autoritat pública», prevaricació i malversació.\nL´Estat no descarta recórrer a l´article 155 i adverteix els voluntaris de les conseqüències de cooperar amb l´1-O. Catalunya


Opinió de Josep Asensio. 'Mai no se'n sap prou o anecdotari vacacional' - El diari digital de Sabadell - iSabadell\nEscrit per Josep Asensio el 16 setembre 2017\nTot i que encara hi ha gent que pot gaudir de les vacances durant el mes de setembre, la gran majoria fa dies que ha començat la rutina i per tant, inicia, d’una banda, l’allunyament de les de l’estiu, i d’altra, la conseqüent mirada cap als ponts que han d’arribar-hi o fins i tot cap les festes nadalenques. Som animals de costums, i ens calen aquestes pauses per tal d’arrencar, no sense recança, doncs és cert que segurament ens agradaria poder tenir més dies d’esbarjo i fer allò que a cadascú el fa més feliç.\nLa Festa Major de Sabadell ha estat tradicionalment el punt de trobada de molta gent que ha deixat de veure’s durant l’estiu. Així, plegats, sembla que costa molt menys endinsar-se en la nova etapa. Diuen els psicòlegs que aquesta desconnexió és molt bona per a la salut del nostre cervell però ben us puc assegurar que després també és molt més dur el trànsit cap a la feina. Malauradament, els últims anys les festes majors han perdut el tarannà que tenien i han esdevingut força alienes al sentiment majoritari de la població.\nConcert de David Otero – El Pescao (2011) a l’amfiteatre Parc Catalunya. Autor: David B.\nPotser tenen raó aquells que reclamen la tornada dels concerts al Parc Catalunya però jo sóc d’una altra època i suposo que ha de ser difícil acontentar tothom. De fet, fa gràcia que a mitjans del mes d’agost ja comencen a recordar-nos la ‘Vuelta al cole‘, mitjançant reclams publicitaris que de manera insistent volen amargar-nos els dies de descans. Després vindran els anuncis de col·leccions per fascicles interminables, descomptes als hipermercats, noves temporades de televisió i ràdio…\nL’any comença al setembre i no al gener per a molts col·lectius i les famílies ja s’hi han acostumat. Tant és així que la normalitat esdevé absoluta just el dia que comencen les classes: horaris comercials habituals, posada en marxa de totes les línies d’autobusos, obertura de centres cívics… I després de fugaces explicacions als amics, amigues i companys de feina, les vacances queden guardades en el disc dur del nostre cervell esperant-ne unes altres que, amb molta sort, arribaran l’any següent.\nEn el meu cas ha estat un estiu molt profitós. He pogut desprendre’m de la feina totalment i, per tant, com he dit, he patit durant uns dies la síndrome postvacacional. He trepitjat mar i muntanya, he llegit, he tastat noves propostes gastronòmiques i finalment, he aprofitat les vacances plenament. Com no pot ser d’una altra manera, viatjar comporta també adonar-se d’altres realitats, a vegades tan properes però tan desconegudes, i viure anècdotes que serveixen, d’una banda per observar l’estupidesa o la intel·ligència de la gent i d’altra per poder explicar-les en aquest article, per exemple. Un dels descobriments d’aquest estiu ha estat Còrdova. Malgrat els 42 graus a l’ombra, l’espectacularitat de la Mesquita-Catedral m’ha sorprès. Però també el barri jueu, la Sinagoga i els nombrosos patis oberts al públic que, tot i la sequera, volien mostrar el seu cantó més verd. I el pont romà, i el Palacio de Viana, i els restaurants on els menús amb cua de toro, flamenquines, salmorejo i pastissos de cabell d’àngel ens obrien la gana a cada moment. La visita a la Mesquita ha estat un dels plats forts. El guia, amb típic accent cordovès, ha estat sublim. Entenedor, pausat, prudent i concret en les seves explicacions, ha causat molt bona sensació entre la vintena de persones que s’havien aplegat aquell dia.\nSinagoga de Còrdova. Autor: Wikimedia.\nL’anècdota s’ha produït quan una parella de catalans ha volgut fer una pregunta, naturalment en castellà, i no arribaven a construir una frase coherent. L’home intentava ajudar la dona i a l’inrevés però el cas és que no aconseguien materialitzar la seva pregunta en castellà. Sorprenentment, el guia, adonant-se clarament de les seves dificultats ha dit: “No se preocupen, háganme la pregunta en catalán, que les entiendo. Hace treinta años que tengo unos primos en Hospitalet y ya entiendo el catalán sin problemas”. Vaig somriure i vaig sentir un doble sentiment de vergonya perquè aquelles dues persones no dominaven prou el castellà però també d’agraïment cap al guia que entenia perfectament la seva dificultat, amb una normalitat que ja voldríem tenir sempre. La gent del grup va riure i ningú no va mostrar rebuig cap a la parella lleidatana (no diré el nom del poble d’on venien per tal de no deixar-los en evidència). Al contrari, ells van disculpar-se i alguns van afegir que no calia fer-ho. Després, a l’hotel, rumiava sobre la importància de saber idiomes, però encara més de conèixer el castellà.\nSembla mentida que encara es produeixin situacions com aquesta amb un sistema educatiu que en teoria referma el coneixement de les dues llengües oficials a Catalunya. Es donen massa casos on alguns individus són incapaços de comunicar en la llengua que no és la materna, malgrat l’han estudiada a l’escola. Podem no donar importància a aquest fet.\nJo em quedo amb l’amabilitat del guia que en cap cas va reprendre els catalans per no dominar el castellà, la qual cosa demostra una vegada més que la majoria de les persones estem molt lluny de la confrontació que uns i altres promouen. La realitat és molt diferent a aquella que ens volen vendre. Espero que sigui així per molts anys.\nFoto portada: la mesquita de Còrdova. Autor: Wikimedia.


Historia | Mahash\nMAHASH – LA SABIDURIA DE LA NATURA.\nLa idea d’obrir un saló al centre de la voràgine d’una gran ciutat on es pogués harmonitzar cos, ment i ànima amb l’ajuda de pràctiques de SPA i productes cosmètics orgànics totalment naturals va néixer el 2010. Va ser llavors quan es va desenvolupar el concepte de Mahash que, més tard es materialitzà en una marca exclusiva reconeguda i valorada arreu del món i apreciada per la honestedat en la relació amb els seus clients i socis.\nData clau – any 2010\nNeix la idea de Mahash.\nHem aconseguit no solament desenvolupar sinó també visualitzar un oasi holístic integral, ple d’atencions i el poder curatiu de la natura:\nUn lloc on el disseny interior i tots els espais estan fets amb materials naturals, reciclats o ecològicament nets.\nUn lloc on els tractaments es fan exclusivament amb productes orgànics i naturals.\nUn lloc on no s’apliquen tecnologies automatitzades durant els tractaments.\nUn lloc on la meditació, l’aromateràpia i les tècniques manuals s’han incorporat als mètodes holístics i de cura del cos.\nUn lloc on tot té el propòsit universal d’equilibrar el cos, la ment i l’ànima.\nData clau – any 2011\nEl concepte Mahash pren vida.\nInauguració del primer saló Mahash Day Spa.\nAmb la inauguració de Mahash a Moscou, Rússia descobreix el concepte de “SPA Natural”. El disseny d’interiors exquisit, sensual i elegant és obra de l’estudi londinenc Reis Design, i combina la bellesa dels materials naturals i el pensament ecològic que hi està associat.\nEls tres espais del Mahash Day Spa −el saló de te, el luxós saló de bellesa i la zona SPA amb un hammam autèntic−, formen un tot orgànic, un lloc on la cultura de l’SPA s’ha elevat al nivell de l’art. La inauguració del Mahash Day Spa va ser un gran èxit: l’esdeveniment va tenir una àmplia cobertura a tots els mitjans de comunicació i es va comentar en revistes, cadenes de televisió i blogs a Internet.\nMahash introdueix a Rússia la famosa marca Aveda.\nMahash representa la llegendària marca de cosmètica natural Aveda en el mercat rus, alhora que Aveda ha trobat un soci clau, que comparteix els mateixos valors i idèntica filosofia sobre la manera de tractar la bellesa i la indústria del benestar. Mahash es converteix en el saló conceptual d’Aveda, ja que ofereix les pràctiques sensacionals d’Aveda als clients més exigents. Per mantenir la qualitat dels seus procediments per excel·lència, Mahash col·labora amb famosos experts russos i estrangers.\nData clau – any 2012\nMahash inaugura el seu segon saló.\nEl saló Mahash Hair Spa obre les portes al centre de Moscou.\nMahash inaugura el segon saló Hair Spa al bell mig de Moscou. A partir d’aquest moment, fins i tot els nostres clients més ocupats poden gaudir d’una experiència sensacional a Mahash, encara que sigui entre les entrevistes de negocis i els àpats d’empresa.\nData clau – any 2013\nSorgeixen noves iniciatives de Mahash que s’espera que tinguin èxit. Fa poc que s’ha inaugurat el Mahash Body Bar i ja atreu l’atenció de tothom. El concepte del Mahash Body Bar està basat en productes per al cos completament naturals: embolcalls, pílings i cremes. Tots han estat desenvolupats pel nostre equip d’experts sota la marca Mahash. Poc després del seu llançament, el Body Bar ja és l’opció més requerida pels clients del menú de SPA. Es publiquen articles sobre els nostres procediments a les principals revistes de moda i bellesa, com ara Vogue i Harper’s Bazaar, i també en blogs.\nData clau – any 2014\nMahash estén els seus límits. Els salons Mahash introdueixen els seus clients en les cultures més exòtiques. La nova manera de demostrar la nostra habilitat i els nostres coneixements és a través de tractaments corporals de temporada inspirats en els racons més exòtics del món. Cada tres mesos els nostres salons es transformen inspirant-se en una zona o un país seleccionats – el Marroc, el Carib, el Tibet, etc. Els canvis afecten no solament els interiors dels salons, sinó també els serveis i la gamma de productes.\nMahash decideix posar en marxa la producció nacional dels productes cosmètics. Vam prendre la decisió d’assumir la responsabilitat de cada fórmula emprada en els nostres tractaments i rituals, per crear-los nosaltres mateixos amb l’ús d’ingredients naturals per tal d’assegurar-ne la singularitat. Això també significa un nivell més alt d’honestedat i transparència en la relació amb els nostres clients. Mahash Europa entra en el mercat. Traslladem la nostra seu a Barcelona, Espanya. Aquí reclutem un nou equip d’experts que tindran a càrrec seu el desenvolupament de noves fórmules i la promoció de la marca Mahash.\nData clau – any 2015\nMahash diversifica la seva oferta i llança una línia de cosmètica completament natural. Ara, la marca Mahash ocupa un nou nínxol del mercat amb els seus productes innovadors i absolutament naturals de cura de la pell. Tots els productes de la nova gamma, així com els ingredients utilitzats per formular-los han estat desenvolupats i elaborats pels nostres experts.\nData clau – any 2016\nMAHASH inaugura un nou saló al centre de Moscou, el MAHASH THE ONLY SPA, situat a l’Hotel InterContinental, al carrer de Tverskaya . Aquest recés de serenitat al bell mig de la bullícia del centre de la ciutat és la destinació preferida d’urbanites sempre obsessionats amb les presses i el treball i de clients de l’hotel que busquen la relaxació i la pau que tant necessiten. Els autèntics entesos en bellesa natural i cosmètica orgànica troben aquí l’única destinació que supera les seves expectatives .\nMAHASH inaugura el seu primer saló a Europa, MAHASH NAIL & BEAUTY BAR BARCELONA , que obrirà les portes durant la tardor de 2016. Està situat al centre de l’elegant barri de l’Eixample, molt a prop del passeig de Gràcia, i està destinat a convertir-se en la destinació favorita de viatgers sofisticats i de residents exigents acostumats al luxe i als serveis exclusius.


canviador de desgast de ruff - Notícies\nQuan un abric de gossos no el talli, doneu-li un suèter ... és ... un velló El Canviador de clima de Ruff Wear és un polar polar reciclat Polartec Classic 200 ideal per a gossos freds en condicions fredes (o fins i tot gossos durs en condicions super fredes). El velló, que cobreix part de les potes del davant de les poques, així com la major part del cos i tot el coll i el pit, respira, s’asseca ràpidament i es pot rentar a màquina.\nLa capa addicional s’adapta perfectament a un gos de prova d’engranatges, i conté un 87 per cent de contingut reciclat, de manera que fins i tot el vostre gos pot posar l’etiqueta de “verd”. El velló seria excel·lent per als gossos que els agrada estar fora, sense importar les condicions, però no tenen el pelatge natural per mantenir-se calent.\nCanviador climàtic en acció\nTot i que no sóc fan de la roba per a mascotes, si no us queda més divertit el vostre gos, estic tot per això. Disponible a l’octubre, el canvi de clima, que inclou mides des d’extres, extra petits a grans, vendrà al detall per 60 dòlars. www.ruffwear.com\nPreparat per rodar: Bosses d’embalatge amb bicicleta avançades de Blackburn\nThe North Face va desenvolupar el millor cau de sabates del món?\nBOgear: envasos de qualitat fets a Austràlia\nRogue Packraft Rolls to Size of Paper Tovallola


Polar colors del 80 al 87 cabdells de 100 grs i 60 mts. mes o menys.\n> Llanes per Marca>Llanes Katia>Polar de Katia\nPolar és un filat de pèl molt suau i esponjós en colors\nbàsics per crear peces de fantasia per a hivern.\nAmb Polar poden teixir divertits armilles de\nnadó i vellutats abrics per a nena.\nÉs una llana perfecta per fer mantes,\ncoixins, càlids fulards i gorres amb pompó fàcils.\nDisponible en colors de l'80 al 87.\nPer teixir amb agulles del 7 - 8 o ganxet del 6 - 8.\nPolar Blau 81 Polar Crema 82 Polar Cru 80 Polar Viso 86 Polar Gris 85 Polar Teula 83 Polar Burdeus 90 Polar Verd 91 Polar Rosa 88 Polar Taronja 89 Polar Purpura 92 Polar Vicunya 93 Polar Blauet 94 Polar Verd Ampolla 95\nAgulles 7 - 8\nEts una apasionada o apasionat del tricot? A Trikotem organitzem periòdicament tallers nocturns. Els tallers comencen sobre les 22h, però sempre quedem un parell d’hores abans per tal d’escalfar els motors, tot sopant unes pizzes o algunes especialitats que cadascuna de nosaltres (de moment només som dones) porta des de casa per compartir.


Cap Vermell - Mentre ens allunyem dels arbres de la desmemòria\nMentre ens allunyem dels arbres de la desmemòria\nEl club de lectura de Capdepera manté una conversa interactiva amb Tània Vallès, autora de La memòria de l’arbre.\nRes atura aquest club de lectura de la biblioteca, un divendres 19 de març a les 19h, al Centre Cultural Cap Vermell de Cala Rajada. La presentació habitual de la bibliotecària Magdalena aquesta vegada es va veure eclipsada per la comunicació via ZOOM amb l’autora Tània Vallès, qui va mostrar generosament la seva cara més amable mentre responia totes les preguntes que li feien els tertulians.\nGairebé em vaig desmaiar quan vaig saber que un desmai és un arbre, com bé va explicar l’autora d’un llibre molt tendre i poètic alhora, per explicar una malaltia gens desitjada com és l’Alzheimer. Es parlà de la coincidència amb el poble de Vilaverd que surt a la novel·la amb l’escut i el color verd per senyera del poble de Capdepera. Tothom coincidí en què va ser una lectura àgil de fàcil comprensió i que es podia llegir fàcilment.\nD’altra banda, una de les tertulianes va fer l’esforç de llegir el llibre en català, fet que honorà l’autora, segons les seves mateixes paraules. Tània estava molt contenta de veure la rebuda que havia tingut el seu llibre a Capdepera, i comentà que portava ja més de cent clubs de lectura on hi ha participat activament des de 2017, quan aquest llibre guanyà el premi Anagrama de novel·la, gairebé res. Ara ja començava a ser hora de donar pas a altres creacions. Un àvid lector lloà la manera de lligar els capítols i sotcapítols amb títols relacionats l’un amb l’altre. L’autora confessà que li agrada fer una literatura més de concisió, amb allò que no és diu, uns silencis provocats, però també amb un llenguatge molt determinat, sense caure en el sentimentalisme. En el llibre hi ha la vertadera importància dels records en una història contada amb veu baixa i sense presses.\nFinalment, l’autora barcelonina, també comentà que el seu pare havia llegit el llibre abans de ser publicat i la bibliotecària mostrà diferents llibres de literatura infantil que l’autora havia traduït; Tània també ha treballat de correctora a diferents editorials, en definitiva va ser una vetllada completa que partí d’una coincidència i que deixà els tertulians ben satisfets. Després i en motiu del dia internacional de la poesia, servidor, Joan Cabalgante Guasp, va llegir uns quants poemes de l’autora Antònia Vicens per a completar la magnífica jornada. El proper llibre es comentarà el 30 d’abril, on s’esperen moltes dones rebels. Hi estau totes convidades! Pengeu la cita en el vostre arbre de la memòria, perquè no guanyi el de la desmemòria.


Vida i llegat de Jane Austen | Bloc de Lletres\n← Recurs proverbial\nLectura recomanada: La vella escola →\nPublicat el 17 Novembre 2009 per blocdelletres\nUna exposició sobre Jane Austen a la Morgan Library & Museum de Nova York , A Woman’s Wit: Jane Austen’s Life and Legacy (fins el 14 de març del 2010), intenta explicar per què ella i els seus escrits segueixen captivant i inspirant-nos gairebé dos-cents anys després de la seva mort.\nL’exposició, feta a partir del nombrós material d’Austen que es guarda en aquesta institució, comença amb una carta escrita en 1796, quan Austen tenia vint anys, i acaba amb un curtmetratge sobre el seu llegat.\nLa versió en línia de l’exposició, amb la que ens hem de conformar els que no la podem visitar a NY, inclou:\n• El vídeo The Divine Jane: Reflections on Austen, un documental produït especialment per a l’exposició, examina la influència de la narrativa d’Austen i la seva fama a través d’entrevistes amb destacats escriptors, acadèmics i actors.\n•Les set primeres cartes de l’esborrany de la novel·la epistolar ‘Lady Susan‘, l’únic complet de les seves novel·les que es conserva.\n• Per acabar podem veure una selecció d’imatges de l’exposició presencial.\nTambé a la Morgan Library es pot visitar l’exposició William Blake’s World: “A New Heaven Is Begun”, amb una part d’exposició en línia.\nAquesta entrada s'ha publicat en Activitats culturals, Exposicions i etiquetada amb anglès, Jane Austen, William Blake. Afegiu a les adreces d'interès l'enllaç permanent.\n2 respostes a Vida i llegat de Jane Austen\n6 Novembre 2010 a les 3:03\nM’encanta Jane Austen!!! És la meva heroina!!! He llegit Emma, sense & sensibility, Persuasión, Pride and Prejudice… simplement genial, una romantica genial!!!\n8 Novembre 2010 a les 11:02\nQuè estimulant el teu entusiasme! Si te’n resta cap per llegir, a la biblioteca en tenim un munt dels seus llibres, tant en anglès com en traducció.


Enxampen un jove de 23 anys que conduïa begut després de patir un accident a Reus\nEl jove, veí de Reus, va donar positiu en el control d'alcoholèmia, després d'un accident a l'avinguda de Falset\ndilluns, 20 d’agost 2018 - 10:52h | Actualitzat a 20/08/2018 11:38h\nImatge d'arxiu de la Guàrdia Urbana de Reus | TarragonaDigital.com\nAquest passat diumenge, 19 d'agost, la Guàrdia Urbana de Reus va enxampar un jove conductor que conduïa per dins la ciutat de Reus sota els efectes de begudes alcohòliques, després de patir un accident. En aquest sentit, els agents van obrir diligències judicials per un presumpte delicte contra la seguretat del trànsit per conduir begut a l'avinguda de Falset de la ciutat.\nEl jove conductor conduïa begut per dins de la ciutat de Reus\nQuan faltava un minut per a tres quarts de set del matí d'aquest diumenge, agents de la Guàrdia Urbana han instruït diligències judicials al conductor per un presumpte delicte contra la seguretat del trànsit, després de patir un accident, a l'avinguda de Falset de la capital del Baix Camp.\nEn aquest sentit, el jove de 23 anys i veí de la ciutat, anava conduint un Peugeot 206 i va donar positiu en el control d'alcoholèmia. El resultat de la prova va ser d'una taxa de 0,52 mil·ligrams per litre d'aire expirat, duplicant la taxa permesa per conduir.\nEl reusenc duplicava la taxa d'alcoholèmia permesa\nEls conductors no poden circular amb una taxa d'alcohol superior a 0,25 mil·ligrams per litre d'aire expirat. En aquest cas, el jove reusenc superava aquesta taxa, ja que la va duplicar donant un positiu de 0,52 mg/l i, superar l'índex dels 0,25 mg/l d'aire expirat fins als 0,60, és constitutiu d'una falta administrativa.\nAixí doncs, es tracta d'un delicte contra la seguretat viària conduir sota l'efecte de l'alcohol quan se supera els 0,60 mil·ligrams per litre d'aire expirat, però en aquest cas, en haver-hi un accident, la taxa es rebaixa fins als 0,40 mg/l. En aquest sentit, el conductor que va conduir sota els efectes de l'alcohol li pot comportar penes de presó d'entre tres i sis mesos, a més de la retirada del carnet de conduir d'entre un i quatre anys.


Som de la Mercè: 16/01/2009\nL'experiència del nostre bloc, a la trobada de blocaires ebrencs\nEls propers 6 i 7 de febrer se celebrarà a Tortosa i a Roquestes l'Ebrebloc, la trobada de blocaires ebrencs, que arriba a la seva tercera edició. Enguany hi haurà una sessió, ponència, taula rodona o com vulgueu dir-li, dedicada als blocs col·lectius o cooperatius. Ens han convidat a participar-hi i a explicar l'experiència del bloc de la Mercè.\nTot i que ara la cosa està molt més calmada, hem de recordar que el nostre bloc ha estat una mica la sensació blocaire de 2008. No tan sols a Tortosa o a les Terres de l'Ebre, sinó que el seu ressó ha arribat més enllà. No hem buscat ni premis ni recompenses, ni tan sols figurar en rànquings, però hem aconseguit el millor reconeixement que hi ha: que molta gent en parli i que en parli molt bé. En particular que en parlin i en parlin bé persones que no són de la Mercè, ni de Tortosa, ni de les Terres de l'Ebre, però que s'han interessat per una experiència bastant insòlita. Jo només puc dir (i no és per presumir) que tinc uns quants trets pegats en això d'Internet i l'èxit, com es diu en aquests casos, ha sorprés la pròpia empresa.\nNo és només un èxit quantitatiu, tot i que aquest sigui l'aspecte més visible, tant pel que fa a visites com al nombre d'autors que ha arribat a tenir el bloc. És que el nostre bloc està sent posat com a exemple del que és capaç d'aconseguir Internet. Això passa a fòrums de discussió, a alguns cursos de comunicació i de publicitat i en no poques converses entre professionals del sector digital. Puc donar-ne fe, ja que m'ha tocat explicar la nostra història unes quantes dotzenes de vegades.\nNo cansaré ningú explicant quins punts de connexió hi ha entre un bloc d'exalumnes i com és possible que la sortida al mercat de l'Iphone, que s'havia de menjar el mercat i arrassar-ho tot, va significar una pujada de vendes de la Blackberry. Això són rollos professionals meus. Però sí que pot dir-se que el nostre bloc permet explicar als descreguts moltes claus de com funciona Internet i molt especialment del que n'espera la gent. Ens ha passat la febrada prèvia al 7 de juny de 2008 i ara anem passant amb placidesa i sense gaire soroll. Però hi ha elements d'aquest bloc que esdevindran un clàssic. I si no, al temps.\nPer anar acabant, les dades de la sessió de l'Ebrebloc en què es parlarà del bloc de la Mercè, segons ens ha fet saber l'organització, són les següents:\nDissabte 7 de gener de 2009\na la biblioteca de Roquetes (Urbanitzacio Torre d'en Gil s/n)\nPodeu trobar més informació al web de l'Ebresfera. Si esteu interessats a assistir-hi (la inscripció és gratuïta), escriviu a l'adreça blocairesdelebre@gmail.com\nDe fet, jo us recomanaria que assistissiu a totes les sessions que pugueu. Vaig estar a la primera edició (a la segona no vaig poder) i valia la pena.\nPublicado por Toni Gallardo en 8:35 2 comentaris:\nL'experiència del nostre bloc, a la trobada de blo...


Tornen les Nits d’Estiu a la terrassa del Museu d’Història de Catalunya Tornen les Nits d’Estiu a la terrassa del Museu d’Història de Catalunya – El Món\nTornen les Nits d’Estiu a la terrassa del Museu d’Història de Catalunya\nVeus femenines de la Mediterrània protagonitzen un cicle estival que experimenta amb la tradició i les noves músiques del Mare Nostrum\n'Veus amb jazz', cicle de concerts d'estiu al museu LAURA SIMÓ & FRANCESC CAPELLA TRIO\nRedacció 30/06/2021 11:32 pm\nAquest estiu, el Museu d’Història de Catalunya recupera les seves tradicionals Nits d’Estiu amb el cicle ‘Veus femenines de la Mediterrània’. Una proposta que els dimecres 14, 21 i 28 de juliol ens embarcarà en un viatge musical tocat per la brisa marina i abraçat per les estrelles en un espai privilegiat, la terrassa del Museu, amb unes de les millors vistes marítimes sobre el Port Vell i la ciutat de Barcelona. El cicle, organitzat amb la col·laboració de la Fira Mediterrània de Manresa, recorrerà les tradicions musicals de diversos racons de Catalunya, el País Valencià i les Illes Balears, tot creant un pont amb la modernitat i acostant-se a les tendències musicals més actuals.\nCada nit, una banda femenina ens descobrirà la diversitat i la riquesa del patrimoni musical que tots tres territoris compartim. La violinista Coloma Bertran obrirà el cicle acompanyada d’un grup d’artistes convidats amb un concert íntim que explora les possibilitats del violí i la veu. Paula Grande i Anna Ferrer reivindiquen el rol de les dones en els últims dos segles a través de la música popular de les comarques gironines, amb una proposta trencadora que experimenta amb els sons més actuals. El folklore dels Països Catalans sonarà amb Marala Trio, un grup format per tres compositores de Catalunya, les Balears i el País Valencià amb un repertori de cançons que beuen del present i dels cants ancestrals dels seus orígens.\nLa violinista Coloma Bertran\nMúsica, cultura i feminisme\nVeus femenines de la Mediterrània és també una reivindicació feminista. No només perquè les bandes les lideren dones, sinó perquè la seva música posa les dones al centre. Elles protagonitzen les cançons tradicionals de Paula Grande i Anna Ferrer, i el seu disc Vega és un homenatge a les seves àvies i a totes les mares, filles, nenes i joves de generacions passades. Molts dels poemes musicats que canta Marala Trio són de poetesses i el títol del seu àlbum, A trenc d’alba, fa referència al moment en què les dones troben la força per començar a mostrar-se al món.\nAmb Nocturns i diamants, un disc íntim creat dels silencis de la nit, Coloma Bertran proposa un espectacle impregnat d’emocions, despullant cada una de les cançons i deixant molta llibertat a la interpretació. Escoltarem cançons populars, ritmes de festa major, interludis per a violí sol i poemes musicats, però també música llatina, rap, electrònica i efectes sonors experimentals fruit de la improvisació. Amb una barreja de sons i melodies d’abans i d’ara, Veus femenines de la Mediterrània convida el públic a viatjar al passat i reflexionar sobre el present.\n‘Elles també hi eren’\nMés enllà d’oferir un programa musical de qualitat, el Museu d’Història de Catalunya proposa una experiència completa que reuneix música, cultura, història i oci. I és que, abans del concert, les persones assistents que hagin reservat prèviament podran gaudir de la visita guiada ‘Elles també hi eren’ un recorregut en clau de gènere a l’exposició permanent. Treballadores, mares, governants, lluitadores… Dones molt diferents han protagonitzat la nostra història, malgrat que no sempre han estat visibilitzades.\n‘Elles també hi eren’ proposa un recorregut per l’exposició permanent tot aturant-nos en les vivències de les dones de diferents èpoques, posant en valor la seva contribució al desenvolupament de la societat i reflexionant sobre els avenços i retrocessos en l’exercici dels seus drets. La vetllada es completa amb una copa especial a la terrassa, el combinat de les Nits d’Estiu, i amb unes vistes excepcionals sobre la ciutat i el port de Barcelona. La posta de sol sobre el mar, l’agradable brisa marina i els sons més màgics de la Mediterrània faran de les Nits d’Estiu una experiència sensorial.\n14 de juliol | 22h\nColoma Bertran amb Carles Belda, Guillem Soler i Arnau\n21 de juliol | 22h\n28 de juliol | 22h\n14, 21 i 28 de juliol | 20.30h\nVisita guiada en clau de gènere a l’exposició permanent, ‘La memòria d’un pais‘\nDates: Dimecres 14, 21 i 28 de juliol de 2021\nLloc: Terrassa del Museu d’Història de Catalunya (Plaça de Pau Vila 3, Barcelona)\n20.30h: Visita guiada ‘Elles també hi eren’ a l’exposició permanent (places limitades, cal reserva prèvia)\n22h: Concert a la terrassa\nPreu: 15 €. Inclou l’entrada al concert, una consumició especial (el combinat de les Nits d’Estiu) i una visita guiada a l’exposició permanent (places limitades, cal reserva prèvia)\nA taquilles a partir de les 20h del mateix dia del concert\nPer telèfon al 93 225 42 44, de dilluns a dijous de 9.30 a 14 h i de 15.30 a 17.30 h, divendres de 9.30 a 14 h\nPer correu electrònic a mhcvisites.cultura@gencat.ca\nRamon 01/07/2021 12:12 am\nJo en principi estic més aviat en contra de la pena de mort. Tanmateix, admeto que quan el guia, el conferenciant, el presentador demana si algú no entén el catalá i llavors es passa a fer-ho en castellà arran que un colon ha aixecat el dit, m'entren dubtes.


El bloc d'en Marcel Pich: 2014\nSobre MÉS, en Lladó i els carrers\nLa lamentable polèmica entre Joan Lladó i MÉS per Mallorca té una explicació: la poca confiança en nosaltres mateixos que tenim els mallorquins. Si tothom estàs per fer feina, fer els coses bé i no per mantenir-nos igual (a les punyeteres cadires), aspiraríem a què la coalició fos segona força. A treure més d'11 escons (amb la qual cosa Lladó seria diputat). Però no, seguim acomplexats, tancats en el nostre reducte, en la nostra reserva. El primer que hauria de fer Lladó és posar-se a picar pedra per aconseguir-ho.\nEl moviment al carrer, l'assemblearisme, els nous moviments socials, la solidaritat i el suport mutu avancen i els representants polítics segueixen amb les seves dinàmiques de partit clàssic; anquilosats en cadires, sous, personalismes i desconnexió del que passa al carrer.\nHi ha gent que passa fam, ens privatitzen la vida, ataquen la nostra identitat. Algú pot posar un poc de seny? podeu ser responsables? podeu ser un poquet estrategues? què cobrau mentre hi ha gent que aporta temps, suor i doblers per canviar les coses des de la base? mentre el PP va desfent-nos la vida, seguiu comportant-vos amb zero maduresa i amb molt poc respecte a la gent que vos votarà i, sobretot, a la gent que podria fer-ho.\nSincerament, arribats a aquest punt i sense tenir res a veure amb la coalició, potser no és descabellat pensar en unes noves primàries (i mirau que no em motiva gaire aquest model) on els líders i els partits facin una passa enrere. O almenys aquells que hi eren quan la traïció de son Espases, per fixar una data simbòlica.\nDic tot això assumint totes les contradiccions que em genera atenent a la meva ideologia i la meva humil trajectòria de feina de base. És un moment d'emergència i MÉS per Mallorca, a pesar de tots els defectes, és una eina necessària per combatre aquesta emergència.\nPublicat per Marcel Pich a 13:53 1 comentari:\n'Podem Més si anam junts':\nn'hi ha que ara fan la crida\nvolen una esquerra unida\namb procediments difunts.\nCal plantejaments conjunts\ni cal fer-los des de baix\nsi no, com voleu l'encaix?\nsi no plantejau res nou.\nEns cal la gent que se mou\ni impulsar un daltabaix.\nQue si no això pot sonar\ncom qui desafina figles.\nDeixau anar ja les sigles\ncal la unitat popular!\nPublicat per Marcel Pich a 0:43 Cap comentari:\nA un any de les eleccions...\nDemà se suposa que faltarà un any i un dia per a les eleccions autonòmiques, insulars i municipals. Necessitam no defallir però, sobretot, necessitam candidatures a l'alçada de les circumstàncies i que generin il·lusió. Però, més enllà d'això, necessitam PROGRAMA. Un programa de mínims però valent, que es compleixi, per construir quelcom diferent. Construir per destruir allò que no ens agrada.\nNo es pot governar a qualsevol preu i, sobretot, no s'ha de ser una mera alternança asèptica com fins ara. El poder ha de servir per canviar coses de fons i deixar un bon sembrat difícil d'arrabassar.\nI no oblidem que el carrer ha de seguir sent nostre. Que, qui haurà enderrocat Bauzá no seran els vots sinó la força de la gent.\nPublicat per Marcel Pich a 20:37 Cap comentari:\nJa hi tornam a ser. Cap músic/grup illenc (i que consti que no som 'balearista') a l'homenatge a Pi de la Serra. Tant difícil és tenir-nos en consideració a festivals, concerts, certamens, projectes, discs, homenatges, mitjans de comunicació, etc? O potser és què, al cap i a la fi, això dels Països Catalans només ens ho creiem els illencs?\nPublicat per Marcel Pich a 19:27 Cap comentari:\nCant a Guillem d'Efak\nPublicat per Marcel Pich a 16:44 Cap comentari:\nAurora pujà les escales sense mirar enrere. Grinyolaven. Plomes i caguerades de colom l'esperaven a les golfes. El terra, de maons, perfecte lloc per a disparar. Deixà la bossa a terra, tot apartant la brutícia amb les botes, restà quieta i estengué els dits entre les reixes de filats de la finestra. Més prest que tard hi passaria el canó del fusell i faria estralls amb les vísceres de l'enemic. El temps s'atura quan has de matar, quan has de pregar per no ser vista, quan saps que tanmateix aquella guerra no era seriosa. El seu pare li ho féu saber mentre recollien magranes i la calor s'anava espantant, més amb la guerra. Mai tanquis els ulls ni matant ni morint. I fes del teu cor terra cremada abans que abandonar-te. Ara tornava a ser estiu i hi havia més suor que no esperances a la pell d'Aurora. Quan es feia de nit, al poble se sentien corredisses i crits i renou de motors de cotxes forans. No passava setmana que dones no plorassin marits o fills. Hi havia cases on cap home havia mort al llit. Però de sobte, els grills tornaven a cantar la indiferència, la impotència, la impunitat. El seu germà, Jaume, de tan sols 21 anys, fou desorellat al bosquet de darrera el turó sols feia dos mesos. Vora el pou, la corriola tirada en terra; vora la corriola, sang. La magnitud del seu pecat era inversament proporcional a la cruesa dels seus crits en la fosca. Repartir quinze octavetes. I demanar un ball a l'al·lota del fill del cap local dels falangistes. Aurora veié passar l'escamot. La majoria eren joves. Alguns havien compartit grans descobriments d'infantesa amb ella. Els coneixia bé i sabia com els havien sembrat l'odi. Cap d'ells tenia perquè haver participat en la mort del seu germà petit. O potser sí. Aurora apuntà i, sense tancar els ulls, destrossà el pit, el ventre i un braç d'un d'aquells joves nacionals. Quatre trons i caigué a terra. Aurora somrigué i tornà a carregar. L'estiu s'havia alentit entre xaragalls, olor a pinassa i romaní d'allò més sec, platges desertes.\nMica a mica, es desplomava a terra i, com coloms esburbats, aquelles plomes que perdia, ascendien en mediterrània simbiosi amb el cos que queia; en un espiral de glòria inversament proporcional a l'altivitat que un dia havien tengut les seves cames cridant, pujades a la lleona del Born. Oh, Aurora, aquells teus crits ara eren un eco en la fosca porrerenca i arribaven a destrenar les costures de la teva roba interior. Més que no la immunda pesta de l'halitosi feixista intentant rebregar-te. Un tsunami ideològic intentava amainar la brutícia, l'insult, la barbàrie que s'escapava del somriure de les monges que encengueren el ciri de la venjança. La temeritat que abasta centúries d'impunitat i que maleirem pels segles dels segles malgrat hagin encofrat la justícia. Perquè la dignitat no es quedà entre els murs del cementeri. Doncs és aquí, als nostres llavis, sacrosanta paraula per seguir resistint. L'alenada del crit, l'adob de la ràbia. Els solcs on fer-te créixer, Aurora. No has tancat els ulls. Nosaltres tampoc.\nPublicat per Marcel Pich a 11:41 Cap comentari:\nVisca en Miquel!\nAquella Palma que s'esmuny i amenaça amb no tornar. Conformar-nos amb passar per davant dels llocs i recordar què hi havia darrere aquelles parets mai no serà un fet àgil per a aquells que veiem, no com se'n va aquest temps sinó com un altre destrueix tot viarany per retrobar-nos qualque dia. Conformar-nos amb poder contar a les properes generacions de palmesans que vam tastar els cremadillos d'en Miquel no és suficient. O potser serà magnífic si, d'aquí unes dècades, encara podem passejar per sa Calatrava i no tenir la sensació d'estar a qualsevol altre lloc. Si som capaços de tornar a obrir forns i inventar un nou model social i econòmic per a aquesta Mallorca que estimam tant com malmenam.\nBuidor és la paraula, desemparança el sentiment quan la notícia arriba un dia després que l'Ajuntament de Barcelona protegeixi 400 comerços antics de la ciutat mentre a Palma s'aixequen botigues de cadenes multinacionals sobre les pedres sàvies i antigues del centre històric.\nMiquel Pujol, en Miquel del Forn de sa Pelleteria, ha mort i amb ell, també ha mort un poc de la nostra ciutat i de nosaltres mateixos. La vida, de vegades, no és tan dolça.\nPublicat per Marcel Pich a 18:57 Cap comentari:\nEls detinguts tenen nom\nAmb l'allau de detencions, multes, judicis i demés que venim patint els darrers temps potser estam perdent de vista el factor humà. Els qui ho pateixen passen a ser una xifra i oblidam que, darrere seu –i del titular intoxicador- hi ha una persona. Avui na Laura, en Joan i en Jaume han sortit de ca seva per anar a fer feina o estudiar. Semblava un dia més en la rutina d'aquests tres joves compromesos amb la seva terra i la dignitat de la seva gent. No obstant, algun fitxer policial il·legal ha fet variar substancialment el transcurs del seu i del nostre jorn. Agents del règim de la por els esperaven per detenir-los, a plena llum del dia, davant de tothom. Potser volien espantar-los i ridiculitzar-los. Potser dins comissaria han estat víctimes d'insults i burles. O potser no sabien que són tres joves valents i ja preparats per a situacions com aquestes. Que a cada cop de porra, a cada sentència, seran i serem més forts. Potser desconeixien el tsunami de solidaritat que enceten detencions indignants com les d'avui.\nNa Laura, en Joan i en Jaume són un exemple de la Mallorca que reneix, que s'engirgola digna i es vol lliure. Avui a ells els l'han robada, la llibertat; però per un futur millor, per a tots nosaltres. Hauran passat unes hores horribles que hauran servit per eixamplar les nostres consciències i obrir-ne de noves. De tot allò que el PP vol destruir –dignitat, solidaritat,...- avui en surten nous brots i arrelen noves esperances. Escric això mentre na Laura i en Joan encara romanen segrestats per la policia espanyola, encarregada d'executar les ordres del PP en un foc encès pel Bisbat de Mallorca i atiat per pamflets radiofònics com el Faristol. Aquest darrer, conduit per Ángela Seguí qui, tot i ben coneguda la seva tendència –política- fou amamantada per IB3 també durant el Pacte de Progrés. Potser avui, alguns d'aquells que fan bandera del progressisme podrien enverinar-se un poc de solidaritat. No fa mal, i serà el verí que contagiarà tot Mallorca per avançar cap a el destí que ja fa temps que alguns hem fixat: la plenitud nacional i la justícia social en un país sense patriarcat, on les dones puguin decidir sobre el seu propi cos. I on no tenguem rates mantengudes amb capital públic.\nLaura, Joan i Jaume, per quan llegiu això segur que estau ja impacients de seguir donant el millor de vosaltres per construir aquesta petita i gran utopia nostra. Bentornats siguin la vostra presència i el vostre coratge!\nPublicat per Marcel Pich a 18:21 Cap comentari:\nAl Molinar, port petit!\nEstratègia política del globus sonda. També al Molinar.\n1. Difondre rumors sobre un projecte.\n2. Presentar un projecte desproporcionat.\n3. Esperar rebre les queixes ciutadanes pertinents.\n4. Fer-se enrere. Reconèixer l'error i dir que s'estudiarà un projecte diferent en un intent de dissuadir la lluita popular que s'hi ha oposava.\n5. Esperar un temps prudencial. La cosa s'ha de refredar.\n6. Presentar el projecte que realment vols fer. Un projecte molt impactant però què, en comparació amb el primer, ho pareix menys.\nEstratègia popular (del poble, no del partit) contra el globus sonda. També al Molinar.\n1. No acceptar cap projecte.\n2. Mantenir la lluita viva.\n3. Aconseguir que l'indret amenaçat sigui protegit.


Cap de setmana ibèric a Sallent: 6 i 7 d'octubre\nCentre d'Estudis Bages / 5 d'octubre de 2018\nPoblat ibèric del Cogulló (Sallent). Fotografia: rutadelsibers.cat\nCom cada any, arriba el Cap de Setmana Ibèric amb un munt d’activitats que no us podeu deixar perdre! Aquest cap de setmana tots els jaciments inscrits a la Ruta dels ibers, com el Poblat ibèric del Cogulló, s’omplen d’activats gratuïtes per a totes les edats que us permetran retrocedir més de 2.200 anys enrere. Enguany la temàtica és l’aigua i la majoria d’activitats giraran a l’entorn d’aquest element com a recurs indispensable per la vida.\nActivitats al Poblat ibèric del Cogulló:\n– 10:00 i 14:00h: visites guiades al poblat ibèric del Cogulló\n– 11:30h: activitat de recreació històrica per a tota la familia: l’ús de l’aigua en els oficis d’època ibèrica. A càrrec del grup de recreació històrica Ibercalafell\n– de 10:00 a 14:00h: portes obertes al poblat ibèric del Cogulló\n– 10:00 i 12:30h: Visites guiades als aiguamolls de la Corbatera : Descobrim els recursos naturals amb Esteve Padullés (Punt de trobada al pàrquing de l’hotel-restaurant Mas de la Sala)\n– 11:00h i 12:00h: Teller de Cistelleria al Poblat ibèric del Cogulló a càrreg d’Anna Sínia.\n– Totes les activitats són gratuïtes\n– Les places per les activitats són limitades.\n– Es recomana realitzar una reserva prèvia abans del divendres 5 trucant al 938370966 o info@sallentturisme.cat\n– L’accés al poblat ibèric i als aiguamolls de la Corbatera s’ha de realitzar amb vehicle propi.\nTelf. 93 837 09 66\nDirecció: 41.808980, 1.888996\n5 d'octubre de 2018 en JEP 2018, Notícies. Etiquetes: Cogulló, ibèric, Ruta, sallent, visita\n← Santpedor recrea dissabte la cacera de bruixes de fa 400 anys\nMireia Vila, arxivera municipal de Santpedor: “les caceres de bruixes eren habituals a Europa al segle XVII” →


Langley Apartments - Stanley Street Aberdeen Regne Unit - Ofertes d'hotels amb els MILLORS DESCOMPTES EN LÍNIA\nStanley Street, Aberdeen Centre Ciutat, Aberdeen, Regne Unit, AB10 6UR - Molt bona ubicació - Veure al mapa\nMés informació sobre Langley Apartments - Stanley Street\nBen situat a la els restaurants, els negocis, compres area de Aberdeen ciutat, Langley Apartments - Stanley Street us proporcionarà el millor lloc per a un merescut descans. Des d'aquí, els viatgers poden gaudir d'un fàcil accés a tot el que aquesta viva ciutat ofereix. Amb la seva bona localització, l'hotel ofereix fàcil accès a les destinacions obligades de la ciutat.\nLes instal.lacions i els serveis que proveeix Langley Apartments - Stanley Street asseguren una estada plaentera als seus clients. L'hotel ofereix accés a una gran gama de serveis, inclosos Wi-Fi gratuït en totes les habitacions, aparcament de cotxes, habitació familiar.\nLes instal.lacions de l'hotel han estat seleccionades amb cura per tal de satisfer el més alt grau de comfort i conveniència, amb calefacció, escriptori, telèfon, aparell de televisió LCD/pantalla de plasma, TV satèl•lit/cable a cada habitació. A més, l'oci que l'hotel ofereix assegurarà que tengui molt a fer durant el dia. Gaudeixi d'incomparable serveis i d'una localització de prestigi a Langley Apartments - Stanley Street.


mercat mon empordà: Desembre 2018\nAquest dissabte 29 de Desembre vine al Mercat Ecològic de Món Empordà a Torroella de Montgrí (Pça Pere Rigau), al matí.\nCítrics Tomassa (Nova incorporació)\nEls propers dissabtes fins el 16 de Gener, la parada de La Marieta Verda NO vindrà al mercat.\nAquest dissabte 15 de Desembre vine al Mercat Ecològic de Món Empordà a Corçà (Pça del Firal, davant de l'església), al matí.\nAquest dissabte 8 de Desembre vine al 10è Aniversari de Món Empordà a Corçà (Pça del Firal).\nAquest dissabte 1 de Desembre vine al Mercat Ecològic de Món Empordà a Rupià (C/Ample).\nPEP'S SABATER(Sabater Mestre Artesà)


Genie Talk, l'aplicació oficial de traducció per als Jocs Olímpics | Aadimatiq\nGenie Talk, l’aplicació oficial de traducció per als Jocs Olímpics\nBy Marketing Aadimatiq\t9 febrer, 2018 gener 13th, 2020 No Comments\nEls Jocs Olímpics d’Hivern són a punt de començar i, tot i que són més petits que els d’estiu, la traducció i l’eliminació de barreres lingüístiques és una de les principals preocupacions per a totes les parts implicades en l’organització. Un dels exemples que confirma la hipòtesi anterior són els més de 2.000 voluntaris amb habilitats lingüístiques que exerciran com a traductors entre els participants dels Jocs.\nTotes les empreses locals han de poder aprofitar l’oportunitat d’uns jocs olímpics a Corea del Sud i Corea del Nord. La bona entesa entre totes les parts de la societat esdevé fonamental. Per aquest motiu, han creat l’aplicació “Genie Talk”, una aplicació oficial de traducció desenvolupada per una empresa de programari local. L’aplicació funciona en dispositius Android i iOS i pot traduir coreà, japonès, anglès, xinès, espanyol, francès, alemany, rus i àrab. Increïblement, el programa disposa d’una actualització que permet traduir el dialecte de la província on se celebren els jocs, Gangwon. La taxa de reconeixement de veu arriba fins al 98 % en coreà i inclou els seus múltiples dialectes i noms propis. L’empresa assegura que el seu programa ofereix el servei a través d’un programari avançat de reconeixement de veu que pot arribar a traduir el text teclejat i el text dins de les imatges. L’aplicació estarà disponible de manera gratuïta per als usuaris d’Android i iOS, però trigarà més temps a arribar a Espanya, ja que per ara només està disponible per als usuaris que accedeixin a les seves respectives botigues a Corea del Sud. Sense cap dubte, els Jocs Olímpics d’Hivern de 2018 seran recordats com els jocs olímpics més vinculats a la tecnologia.\nPrevious PostLa intel·ligència artificial aplicada als sistemes de traducció automàtica\nNext PostAUDITORIA LINGÜÍSTICA


Debate prova nivell C página 2 - grupos.emagister.com\nGrupos relacionados: grupo ayuda conócete a ti mismo grupos microfinanzas y economía social comunidades de programadores en game maker grupo expertos de la idea juche grupo expertos de niten ichin ryu comunidad expertos odontología grupo informacion en microfinanzas y economía social comunidad expertos para flamenco grupo informacion de excel básico grupo informacion para microfinanzas y economía social\nEstic inscrita per el pròxim exàmen de nivell C a Matarò, però algú ens comunicarà a on es farà?\nJo no sé com funciona, suposo que algú us informarà, jo vaig trucar al 012, que és atenció al ciutadà i em van informar, prova-ho!\nHola gloria, soc cristina, jo m'examino a bcn pero vaig trucar al 012 i em van dir que fin 10 dies abans de la prova no et diuen el lloc i l' hora exacta,\nLa pàgina per fer ejercicis és:\nAllà trobareu un cercador, escribiu "nivell c catala" i us sortirà l'opció "plans d'autoaprenentatge" cliqueu i comenceu a fer feina. Sort a tots i totes. Marta\nMarta moltisimes gracies, com ho porteu? Ja ens quedan pocs dies i jo estic cagadaaaaç!\nJo ho portoi una mica justet, pel que fa a les cartes articles i tot això ho porto fatal.... Suposo que no aprovaré, però haig d´intentar-lo!\nHola mayte soc la cristina,\nJo tambe vaig justeta i penso que no aprovare, pero tenim que intentar-lo, no creus?\nSi ets de barcelona podriem quedar un dissabte per estudiar a alguna boblio no? Diuem que sempre entre mes gent millor, jo em presento amb una amiga que tambe vindria segur!\nDigam algun cosa\nJo sóc de Cerdanyola, el que passa és que jo treballo els dissabtes... Un rotllo, però per les tardes sí que puc... Una altra cosa, com hi aneu vosaltres us examineu a barcecelona? Si vols ens passem el telèfon i quedem, què et sembla?\nEt paso la meva adreça electronica i quedem pero estudiar encara que sigui disabte a la tarde o el diumenge al mati que et semnbla?\nJa queda poquet, si algu si apunta a venir a estudiar ja sap que ens digui alguna cosa\nHola a tots, m'agradaria saber si per internet hi ha alguna pàgina on pugui trobar algun model d'exàmen que sigui gratuït. Moltes gràcies.\nSoc la cristina jo nomes he vist la prova de prova de la pagina de la gencat, pero no se si sera aixi o no? Jo anire amb una altra noia que es presenta el disabte dia 2 a barcelona, anirem aquest diumenge a estudiar a la biblio de la autonoma per el mati, si et vols apuntar!\nEt deixo el meu movil pero si en vols escriure algun misatge,ç\nEl meu correu: tristri99@hotmail. Com\nI el meu movil perdona\nHola ¡He vist que la gent va una mica #! @##@ Jo sóc de Màlaga y vaig venir a BCN l'any passat i em vaig preparar la prova de nivell C en dos mesos i vaig aprovar ¡ A mi em passava el mateix que a vosaltres, estava cagat, però un cop davant l'exàmen te'n adones que no es per a tant. El meu consell és que us relaxeu i no patiu perquè el que posa als llibres és més del que després se us demana.\nSort a tots ¡\nQuan dura l'examen? Ni aixo se................. ARGHHHHHHHHHHHH\nJo no n´he trobat cap, ho sento.\nGràcies manu pels ànims, tan debò sigui així, jo porto preparant-me´l motl de temps i esctic fent el llibre aquell dels 10 exàmens del nivell c, i no dono cap ni una pel que fa a les respostes! , a veure què passa el dissabte.\nJo crec que l´exàmen ben bé pot durar unes dues hores.\nPer començar moltes gracies manu, a veure si a tots ens va tan be com a tu, em podrias fer un favor a mi i a totes! Si t'enrecordes ens podries dir de que tractaba l'examen, que et van preguntar i tot aixo! Em farias un gran favor, si vols et dono el meu mail i m'ho escrius alla, tristri99@hotmail. Com moltes gracies,\nTambe volia dir que la meva amiga es va examinar el mes pasat del catala nivell b i l'examen li va durar 5 hores! Jo em moro!\nPetons i continuem en contacte\nEscrito por Daniel Andrada\nEstem buscan el solucionari del examen tipus de nivell c, que hi ha a la web, si algu te les solucions estariem molt agreits de que ens les enviesiu a aquesta adreça: dandrada7@hotmail. Com.


Des del 24 fins al 26 de setembre podràs trobar les millors foodtrucks i una gastronomia de qualitat al Parc Canyar de les Portelles.\nDes de La Regidoria de Turisme, representada per Inmaculada Pérez, aposta per la cinquena edició de l'Street Food Market al Parc Canyar de les Portelles de Mutxamel que tindrà lloc des del proper divendres 24 de setembre a les 18:00 h fins al diumenge 26 de setembre a les 23:00 h.\nCom en les seues edicions anteriors, els assistents podran degustar d'una variada gastronomia de qualitat a un preu assequible, amenitzat amb música i activitats gratuïtes, tot això a l'aire lliure. En el primer dia de l'Street Food es comptarà amb l'actuació de Pablo Carbonell a les 21:00 h amb el seu últim espectacle carregat de bon humor i d'accés lliure.\nDurant estes dies es podrà gaudir d'una gran varietat de menjar que inclou diverses ofertes gastronòmiques de tot el món com tex mex, gossets, hamburgueses o creps, servides en les ja mítiques furgonetes vintage. A més, totes les edats podran divertir-se amb una programació especial per a l'esdeveniment: Pallasso Edy i Mag Kachinocheve en els matins de dissabte i de diumenge per als més petits i música en directe i DJ per als adults. Dissabte nit es realitzarà la Nit Indie amb Loud i Gran Angular i el diumenge al matí es comptarà amb la Matinal amb l'actuació de Control Stone.\nPer acompanyar la gastronomia s'instal·laran barres de beguda amb cervesa, refrescos o mojitos, i el mercat estarà amenitzat, com ja és habitual, amb DJ Adriasola quan no hi haja actuacions en directe. Gaudir de la gastronomia com dels concerts i activitats és gratuït i està marcat per un protocol sanitari que compleix amb les mesures requerides per sanitat.\nmesures sanitàries per realitzar:\nEsdeveniment a l'aire lliure.\nÚs de màscares de manera obligatòria, excepte per consumir.\nCol·locació de dispensadors automàtics de gel hidroalcohólico.\nCol·locació de taules i cadires amb separació de 1,5 metres.\nDesinfecció i neteja de l'espai abans, durant i després de l'esdeveniment.\nGots d'un sol ús.\nEls assistents hauran d'estar asseguts a les activitats i concerts excepte per demanar a les foodtrucks o barres.\nEl Street Food és un mercat gastronómada format per camions, furgonetes, caravanes, paradetes i carrets de food trucks amb estètica vintage, que ofereixen una àmplia oferta gastronòmica de qualitat. El seu objectiu és unir la cultura gastronòmica a la cultura d'l'ús i el gaudi de l'espai públic.


Aquest dissabte farà una mica més de calor però la temperatura tornarà a baixar clarament diumenge\n3 min. Barcelona 05/06/2020 14:10\nAquesta matinada la refrescada s'ha fet molt evident. La temperatura ha baixat per sota dels 15 graus gairebé a tot arreu, i al Pirineu a partir dels 2.000 metres el termòmetre ha baixat en general sota zero. A Certascan, a la cota 2.400, el termòmetre ha baixat fins a -2 graus. Des de principis d'abril només hi ha hagut tres dies amb una mínima tan baixa en aquest indret. En general no feia tanta fresca des del 17 o 18 de maig.\nAquest migdia no serà tan fresc com el d'ahir. La temperatura pujarà dos o tres graus en molts casos. Demà la calor encara augmentarà una mica més a Ponent, però només s'arribaran a superar els 30 graus de manera molt puntual. L'ambient més fresc d'aquest mes de juny encara ha d'arribar. El canvi de temps de diumenge comportarà una baixada de la temperatura encara més contundent que la d'aquestes últimes hores. La notarem sobretot entre diumenge al vespre i dilluns.\nAvui serà el dia més tranquil de la setmana, tot i que a estones el cel quedarà enterbolit o mig ennuvolat en moltes comarques de Girona i al Pirineu. En general farà sol, com també en farà durant bona part de demà.\nEl pròxim canvi de temps no trigarà. Dissabte a la tarda es reactivaran les tempestes al Pirineu i el Prepirineu, uns ruixats localment forts i puntualment acompanyats de calamarsa o pedra. Diumenge, ja des del matí, els xàfecs intermitents afectaran moltes comarques, sobretot del centre i del sud de Catalunya. Alguns també seran intensos i podran anar acompanyats de tempesta, per exemple a la Catalunya Central i al Camp de Tarragona. La inestabilitat serà menys marcada com més a l'est. En alguns indrets de la Costa Brava és possible que no hi arribi a ploure o que ho faci només de manera testimonial. Diumenge amb molts núvols, doncs, però també amb algunes clarianes.\n651x366 Acumulacions de precipitació previstes entre demà a la tarda i diumenge a última hora Acumulacions de precipitació previstes entre demà a la tarda i diumenge a última hora\nDilluns i dimarts els ruixats intermitents continuaran apareixent, però n'hi haurà menys. Sembla que en l'inici de la setmana que ve afectaran sobretot comarques centrals, tant de la Catalunya Central com de les comarques al voltant de Barcelona. Res fa pensar en un temps més tranquil al centre la setmana. Els ruixats podrien continuar apareixent dimecres i dijous, tot i que la incertesa sobre això ja és alta.\nLa setmana que ve començarà amb termòmetres enfonsats per ser juny, però a mesura que avanci la setmana que ve la cosa més probable és que la calor normal per a l'època vagi tornant. Res fa pensar en cap calorada a mitjà termini, però sí que sembla molt possible que el cap de setmana que ve ja sigui novament estiuenc.\nAquesta nit el mestral ha bufat amb cops de 98 km/h al Perelló, 94 a Portbou, 87 a Mas de Barberans i 68 a Tortosa. Des de principis del mes de març el vent no bufava tan fort al sud de Catalunya. Avui amb el pas de les hores anirà desapareixent.


Bloc infantil |\nPublicat el Dissabte, 26 Octubre del 2019 a les 11:53:28 per admin.\n20 de novembre: Dia Internacional dels Drets dels Infants\nPromoure el coneixement i el compromís en la defensa dels Drets dels Infants a Badalona i al món, i el treball col·lectiu necessari per garantir-los de forma efectiva és l’objectiu general de la “Setmana dels Drets dels Infants” que tindrà lloc a la ciutat entre el 18 i el 24 de novembre.\nLa Setmana vol commemorar el 60è aniversari de la Declaració i el 30è aniversari de la Convenció de les Nacions Unides sobre els drets dels infants, celebrar els 15 anys de la posada en marxa del Consell dels Infants de Badalona (CIB) i el tercer any de funcionament de la Taula d’Infància i Adolescència de Badalona (TIAB).\nEn el cas de les biblioteques de Badalona, oferirem una hora del conte i taller o un espectacle a les nostres biblioteques.\nLes dates de l’activitat a les diferents biblioteques són:\nBiblioteca Can Casacuberta: dimecres 20 de novembre, a les 18 h\nBiblioteca Canyadó i Casagemes – Joan Argenté: dimecres 20 de novembre, a les 18 h\nBiblioteca Llefià-Xavier Soto: dimecres 20 de novembre, a les 18 h\nBiblioteca Lloreda: dimecres 20 de novembre, a les 17.30 h\nBiblioteca Pomar: Espectacle Pomar Literari: dimecres 20 de novembre, a les 18 h Biblioteca Sant Roc: dimecres 20 de novembre, a les 18 h\nEtiquetes: Biblioteques Badalona, infantil, Xarxa Municipal de Biblioteques de Badalona\nCategoria: Activitats Destacades, Biblioteca Can Casacuberta, Biblioteca Canyado i Casagemes Joan Argente, Biblioteca Llefia-Xavier Soto, Biblioteca Lloreda, Biblioteca Pomar, Biblioteca Sant Roc, General, Infantil, Salut infantil, Xarxa Municipal de Badalona\nExposicions: setembre – octubre 2019\nPublicat el Dimarts, 17 Setembre del 2019 a les 17:33:08 per admin.\nA Badabiblios et proposem visitar les exposicions que, al llarg dels mesos de setembre i octubre, acolliran les biblioteques de Badalona. Et convidem a reflexionar sobre el món que ens envolta i com canviar-lo. També et presentem l’escriptora Montserrat Abelló i, als més menuts, Babar l’elefant, personatge infantil creat per l’escriptor i il·lustrador Jean de Brunhoff. T’hi esperem!\nBiblioteca Can Casacuberta. Del 2 al 28 de setembre: Montserrat Abelló “Visc i torno a reviure”\nBiblioteca Llefià – Xavier Soto. Del 3 al 28 de setembre: Objectius de Desenvolupament Sostenible (ODS)\nBiblioteca Canyadó i Casagemes – Joan Argenter. Del 9 de setembre al 3 d’octubre: Vida amb ulls d’infant: contes per a canviar el món\nBiblioteca Lloreda. Del 9 de setembre al 3 d’octubre: Éssers diminuts fabulosos\nBiblioteca Can Casacuberta. Del 16 al 28 de setembre: Un elefant a la biblioteca: Babar, l’elefant de Jean de Brunhoff\nEtiquetes: Biblioteca Can Casacuberta, Biblioteca Canyadó i Casagemes-Joan Argenté, Biblioteca Llefià-Xavier Soto, Biblioteca Lloreda, Biblioteques Badalona, Exposició, Recomanacions, Xarxa Municipal de Biblioteques de Badalona\nCategoria: Activitats Destacades, Biblioteca Can Casacuberta, Biblioteca Canyado i Casagemes Joan Argente, Biblioteca Llefia-Xavier Soto, Biblioteca Lloreda, Exposicions, General, Infantil, Xarxa Municipal de Badalona\nBiblioLabs: setembre – desembre 2019\nPublicat el Dimarts, 10 Setembre del 2019 a les 13:41:20 per Biblioteca Can Casacuberta.\nCrea ǀ experimenta ǀ innova\nBiblioLab et proposa ser el protagonista de la biblioteca. La Xarxa de Biblioteques Municipals de Badalona et convida a generar i compartir coneixement a partir de l’experimentació i la innovació en camps com la tecnologia, la ciència, l’art o la literatura.\nAmb el Bibliolab, entre tots fabriquem coneixement d’una manera creativa.\nBiblioteca Lloreda. Dijous 26 de setembre a les 17.30 h: Les cúpules de Leonardo\nBiblioteca Lloreda. Divendres 25 d’octubre a les 17.30 h: Vareta de Harry Potter\nBiblioteca Can Casacuberta: Dijous 24 d’octubre a les 18 h: Jocs de Neurociència infantil\nBiblioteca Sant Roc. Divendres 25 d’octubre a les 17.30 h: Superherois vs. Superheroïnes\nBiblioteca Llefià-Xavier Soto. Dimecres 6 de novembre a les 18 h: Jocs de ciència\nBiblioteca Pomar: Divendres 8 de novembre a les 17.30 h: Fes el teu moc\nBiblioteca Canyadó i Casagemes – Joan Argenté: dimarts 19 de novembre a les 17.30 h: A vista d’ocell (màquina voladora de Leonardo)\nEtiquetes: Badabiblios, Badalona, Biblioteques Badalona, infantil, Taller\nCategoria: BiblioLab, General, Infantil\nPublicat el Dimarts, 9 Juliol del 2019 a les 12:22:12 per admin.\nCada dijous del mes de juliol la biblioteca Canyadó i Casagemes es converteix en un espai de foment de la lectura a través del joc i la diversió.\nTant per infants que s’estan iniciant a aquesta pràctica com pels d’edat més avançada, el joc ajudarà a estimular la seva ment incloent-los en el món de la lectura des de la creativitat i la curiositat.\nÉs una activitat gratuïta dirigida a infants de 4 a 12 anys.\nL’horari és de 17 a 20 h.\nPer més informació: 934 61 47 89\nLes tardes de jocs estan dins del programa “Estimem l’estiu” que podeu consultar fent clic aquí\nEtiquetes: activitats de lectura, activitats estiu, activitats familiar, activitats infantils, activitats per infants, biblioteques a l'estiu, biblioteques de badalona, foment de la lectura, jocs infantils, xarxa de biblioteques de badalona\nCategoria: Activitats Destacades, General, Infantil, Xarxa Municipal de Badalona\nTaller dimarts creatius\nPublicat el Dimarts, 9 Juliol del 2019 a les 11:42:49 per admin.\nCada dimarts del mes de juliol la biblioteca Canyadó i Casagemes – Joan Argenté es converteix en un espai de creació i coneixement, on treballarem, mitjançant diferents tallers, la creació de treballs manuals.\nL’horari serà de 17 a 20 h i està dirigida a infants de 4 a 12 anys.\nAquesta activitat forma part del programa Estimem l’Estiu que podeu consultar fent clic aquí.\nEtiquetes: Activitats, activitats biblioteques, activitats d'estiu, activitats infantils, biblioteca canyadó, Biblioteca Canyadó i Casagemes-Joan Argenté, biblioteques de badalona, estiu a les biblioteques, manualitats, tallers manuals, Xarxa Municipal de Biblioteques de Badalona\nLa Supernit a les biblioteques de Badalona\nPublicat el Dijous, 6 Juny del 2019 a les 12:48:31 per Biblioteca Can Casacuberta.\nEl pasat 31 de maig, 270 biblioteques de 216 municipis de tot Catalunya van ser l’escenari, de manera simultània, de la segona edició de la Supernit a les biblioteques, una activitat multitudinària de foment de la lectura i de les biblioteques públiques.\nA Badalona, totes els nostres superusuaris, acompanyats per les seves famílies, van aconseguit posar fi al pla malèfic del Senyor de les Ombres i ajudar, així, la família del Super3.\nLa història d’aquesta trama de la família del Super3 va arrencar quan a les biblioteques públiques d’arreu de Catalunya van començar a desaparèixer llibres de manera misteriosa. Gràcies a bibliotecaris i usuaris de la biblioteca que van alertar d’aquesta situació i a la posterior visita de la família del Super3 a algunes d’aquestes biblioteques, s’ha pogut descobrir que qui està robant els llibres és el Senyor de les Ombres. Estirant del fil de les investigacions, s’ha esbrinat també que, cada dia, en caure la nit, el Senyor de les Ombres, amagat en un cau tenebrós, fa servir una màgia fosca i perillosa per aconseguir donar vida als malvats clàssics dels contes. Així, els malvats (bruixes, fantasmes, llops, vampirs, mòmies, zombis, pirates, etc.) aconsegueixen sortir de les pàgines dels llibres i es converteixen en una tropa perillosa al món real, sempre al servei del Senyor de les Ombres.\nLa Supernit a les biblioteques ha estat organitzada pel Super3, el Departament de Cultura de la Generalitat de Catalunya, amb la col·laboració de la Diputació de Barcelona, la Diputació de Girona, el Consorci de Biblioteques de Barcelona i les biblioteques públiques municipals.\nEtiquetes: Super3, Supernit de les biblioteques\nCategoria: Infantil, Supernit\nFesta de cloenda del joc dels Rodamussols\nPublicat el Dimecres, 5 Juny del 2019 a les 14:44:58 per Biblioteca Can Casacuberta.\nDijous 6 de juny a les 18.00 h a la Nau 3\nEls infants que han participat en el joc del Rodamussols de la Xarxa Municipal de Biblioteques de Badalona estan convidats a una festa final per celebrar tot el que hem gaudit amb les lectures a la biblioteca.\nAneu a la vostra biblioteca de referència i apunteu-vos!\nFarem una hora del conte especial i tindreu un petit detall en acabar l’activitat.\nAquest any ho celebrarem al Centre Cultural L’Escorxador – Nau 3, al C/ Pelai, 22 en Badalona.\nCategoria: General, Infantil, Xarxa Municipal de Badalona\nBiblioteca i Salut\nPublicat el Dijous, 16 Maig del 2019 a les 12:02:37 per Biblioteca Can Casacuberta.\nCom cada trimestre, dins del programa Badalona Ciutat Saludable, el Servei de Salut de l’Ajuntament i la Xarxa Municipal de Biblioteques de Badalona, a través de la iniciativa Biblioteca i Salut, pretén, mitjançant activitats lúdiques (tallers, contes i xerrades), fer arribar els missatges d’hàbits saludables a la població infantil i a les seves famílies.\nDurant aquest mes de maig dediquem els tallers a la superació de les adversitats, i per això es narrarà el conte El buit d’Anna Llenas i, a continuació, es farà un taller vinculat amb el que es pretén promoure el benestar emocional dels infants.\nBiblioteca Lloreda 15 de maig a les 17.30 h\nBiblioteca Sant Roc 16 de maig a les 18 h\nBiblioteca Canyadó i Casagemes-Joan Argenté 21 de maig a les 17.30 h\nBiblioteca Llefià-Xavier Soto 22 de maig a les 18 h\nBiblioteca Can Casacuberta 23 de maig a les 18 h\nBiblioteca Pomar 29 de maig a les 18 h\nCategoria: Biblioteca Can Casacuberta, Biblioteca Canyado i Casagemes Joan Argente, Biblioteca Llefia-Xavier Soto, Biblioteca Lloreda, Biblioteca Pomar, Biblioteca Sant Roc, General, Infantil, Salut infantil\nTorna la Supernit a les Biblioteques de Badalona\nPublicat el Dijous, 16 Maig del 2019 a les 9:52:38 per Biblioteca Can Casacuberta.\nEl Senyor de les Ombres està robant llibres de les biblioteques i, amb la seva màgia fosca, està traient els malvats de dins dels llibres i els guarda en un bagul. La nit del 31 de maig els alliberarà tots perquè envaeixin el món. Només ho pot aturar la màgia positiva, com la de la Nenúfar i la Matoll, però elles soles no poden fer-ho.\nLa missió de la “Supernit a les biblioteques” és que tots els súpers facin màgia per aturar el Senyor de les Ombres i retornar els malvats als llibres.\nVine amb els més petits de la casa divendres 31 de maig a les 20 h a la biblioteca per aturar els plans del Senyor de les Ombres. Cal inscriure’s prèviament a la biblioteca perquè l’aforament és limitat.\n– Encara que no tinguis el carnet del Super3 ni el carnet de biblioteca també pots venir a ajudar la Nenúfar i la Matoll.\n– Anota’t a l’agenda que el divendres 31 de maig de 2019 hauràs d’anar a la biblioteca.\n– L’activitat començarà a les 20.00 h, però hauràs d’arribar a la teva biblioteca una mica abans.\n– L’activitat tindrà una durada aproximada d’1 hora.\n– Com que la capacitat dels espais és limitada, caldrà que t’inscriguis prèviament a la biblioteca de la teva elecció per poder participar a la Supernit.\n– L’activitat és gratuïta.\n– Vine amb les orelles èlfiques que pots aprendre a fer-te a super3.cat.\n– No vinguis sol, demana a algú de la teva família que t’hi acompanyi.\nPer a més informació: http://xurl.es/za450\nEscape Room “Can Casafantasmes”\nPublicat el Dimarts, 7 Maig del 2019 a les 17:47:55 per Biblioteca Canyado-Casagemes.\nA la biblioteca Can Casacuberta s’estan produint fets paranormals… Uneix-te a un grup de detectius i als nostres para-científics en la seva missió per resoldre aquest misteri. L’App mòbil Kalliópê serà el teu millor aliat per resoldre els enigmes que t’estan esperant dins la biblioteca. T’atreveixes?\nNo us el podeu perdre! Per això farem dues sessions el dia 9 de maig a les 17.30 h i a les 18.30 h. Correu a fer la vostra inscripció!\nPresencialment a la Biblioteca Can Casacuberta\nPer telèfon trucant al 93 464 34 00\nEnviant un correu electrònic a: b.badalona.cc@diba.cat\nL’activitat està adreçada a joves a partir de 12 anys. Els menors de 12 anys només podran participar si vénen acompanyats d’un adult.\nUs recordem que per a dur a terme l’Escape serà necessari l’ús d’un telèfon mòbil i tenir descarregada l’App Kalliópê.\nEtiquetes: Escape Room, Fundació Èpica La Fura dels Baus\nCategoria: Activitats Destacades, BiblioLab, Biblioteca Can Casacuberta, Biblioteca Canyado i Casagemes Joan Argente, Biblioteca Llefia-Xavier Soto, Biblioteca Lloreda, Biblioteca Pomar, Biblioteca Sant Roc, General, Infantil\nHo sentim, en aquests moments no podem accedir a l'agenda, intenti-ho en uns minuts\n» Chalamanch i Amat, Mireia\n» Estengre, Albert\n» Teatre, Engruna\n» Fité, Rosa\n» Llimona, Gisela\n» Garcia, Anna\n» Coromines, Roger\n» mas, mOn\n» Cònsul, Roger\nbiblioteca personal any internacional fruites i verdures tallers infantils Dibuixem el parc Dia Europeu dels Parcs Biblioteca Llefià-Xavier Soto Serralada de Marina Parcs naturals festa de la primavera Hora del conte Xerrada mediació literària Espectacles foment de la lectura horaris hàbits saludables